লেন্দর বিক্রম
| নাসাগী হৌজিক থাগী মাইগৈ মরীদা কোয়দুনা লৈরিবা লুনার রিকনাইসেন্স ওরবিটর লাক্লিবা ওক্টোবরগী তাং ১৪ দা ভারতকী চন্দ্রয়ান-২ না মফম খঙদনা তাখিবগী তাংদাংবা মরীক চুম্বা ফোতো খরা সোইদনা পৃথিবীদা থারকপা ঙমলগনি হায়না আসা তৌরি। ইসরোনা হায়খিবা মতুং ইন্না চন্দ্রয়ান-২ গী বিক্রম অমসুং রোভার প্রজ্ঞান থাগী লৈমায়দা সোফ্ট লেন্দিংগী মহুত্তা হার্ড লেন্দিং তৌখি হায়বদু নাসানসু ৱাফম অদু চুমগনি হায়খ্রে। থাগী লৈমায়গী খা মেরুদা লৈরিবা সিমপেলিয়াস এন অমসুং মেঞ্জিনাস সি গী মরক্তা লেন্দার বিক্রম হৌখিবা সেপ্তেম্বরগী তাং ১৭ তা থুংবগী ৱাফম লৈরম্বনি। হায়রিবা মফম অসিমকতা লাক্লিবা ওক্টোবরগী তাং ১৪ নাসাগী হাই রিজোলিউসন কেমেরা য়াওবা লুনার রিকনাইসেন্স ওরবিটরনা লান্দুনা পাইগদবা অসিদা লেন্দরগী বিক্রমগী লংলা লংজিন অমদি শোইদনা খঙলগনি। নাসানা লুনার রিকনাইসেন্স ওরবিটরনা সেপ্তেম্বরগী ১৭ তা লৌরকখিবা ফোতো অদু মতম অদুদা সন্ধ্যাগী মতম ওইশিল্লকপগা লোয়ননা বিক্রমগী তাংদাংবা মফম ময়েক শেংনা খংবা ঙমদবনি হায়রি।
mni_Beng mni_Beng